Hayley Williams

Hayley Nichole Williams (g. 1988 m. gruodžio 27 d.) – amerikiečių kilmės dainininkė, aktorė ir dainų kūrėja. Ji – pagrindinė amerikiečių roko grupės Paramore vokalistė.

 Ankstyvas gyvenimas 
Hayley Nichole Williams gimė tėvams Joey ir Christie Williams Meridiano mieste, Misisipėje. Po jos tėvų skyrybų 2002 m., būdama 13-kos metų, Williams persikėlė iš jos gimtojo miesto į Frankliną, Tenesio valstiją.  Savo naujoje mokykloje ji sutiko grupės narius Josh ir Zac Farro. Dar būdama mokykloje ji grojo vietinėje funk cover grupėje The Factory, kur sutiko Jeremy Davis.

 Muzikinė karjera 
2003 m. Williams pastebėjo prodiuseriai Dave Steunebrink ir Richard Williams, kurie pasirašė su mergina 2 metų sutartį. Tuo metu ji rašė pop stiliaus dainas Našvilyje. Per Richardo Williams advokatus Jimą Zumwaltą ir Kentą Marcus, Williams buvo pristatyta Atlantic Records kompanijos prodiuseriui Tomui Storms ir vėliau su ja pasirašė sutartį Jason Flom. Prodiuserių tikslas buvo paversti ją pop artiste, tačiau Williams atsisakė šio pasiūlymo, nes norėjo groti alternatyvaus roko muziką grupėje.

Atlantic nusprendė sutikti su jos norais ir tada ji įkūrė grupę Paramore, kartu su Josh Farro, Zac Farro ir Jeremy Davis. Paramore muzika turėjo būti leidžiama per Atlantic Records, tačiau kompanijos marketingo departamentas nusprendė, jog grupės įvaizdžiui bus geriau nepriklausyti nuo tokios galingos kompanijos. Vietoj to, jie išleido savo muzika per „žemesnio“ lygio kompaniją Fueled by Ramen. Debiutinis albumas buvo išleistas 2005 m., kai Hayley tebuvo 16-kos metų.

2007 m. ji pasirodė grupės New Found Glory vaizdo klipe „Kiss Me“.

2007 m. žurnalo Kerrang! skaitytojų balsavime ji nusileido pirmoje vietoje atsidūrusiai grupės Evanescence vokalistei Amy Lee, „Seksualiausios moters“ kategorijoje, tačiau užėmė pirmąją vietą sekančiais, 2008 m. ir 2009 m. Jos personažas taip pat pasirodė video žaidime Guitar Hero World Tour.

Williams sukūrė ir įrašė dainą „Teenagers“, kuri grojo filmo Jennifer’s Body garso takelyje. Po dainos „Teenagers“ išleidimo, Williams pareiškė, kad neturi jokių minčių pradėti solo karjerą. 2010 m. ji sudainavo alternatyvaus reperio B.o. B dainose „Airplanes“ ir „Airplanes (Part II)“, kurios buvo išleistos reperio debiutiniame albume B.o. B Presents: The Adventures of Bobby Ray. Kai daina buvo išleista kaip singlas, „Airplanes“ šoktelėjo į pirmą dešimtuką devyniolikoje šalių, įskaitant ir pirmąsias vietas Jungtinėje Karalystėje ir Naujojoje Zelandijoje.

 Paramore 

Paramore susikūrė Frankline, Tenesyje 2004 m. ir ją sudarė Williams (pagrindinis vokalas/klavišai), Josh Farro (pagrindinė gitara/antras vokalas), Jeremy Davis (bosinė gitara) ir Zac Farro (būgnai). Paramore turėjo nemažai klausimų „dėl moteriškos vietos grupėje“ ir Williams svarbos joje, bet jie visi buvo geri draugai, tad ji pradėjo jiems rašyti dainas ir taip tapo grupės nare. Grupė išleido tris studijinius albumus, All We Know Is Falling, Riot! ir Brand New Eyes, taip pat du gyvo garso albumus ir tris EP albumus. 2009-ųjų birželį grupė priimė Taylor York (ritminė gitara) kaip oficialų grupės narį, nors jis su grupe koncertavo jau nuo 2007 m.

2006 m. Paramore pirmą kartą išvyko koncertuoti už JAV ribų, surengė keletą koncertų JK ir apšildė roko grupę The Blackout Give It A Name festivalyje Europoje.

2010-ųjų gruodį du grupės nariai (Josh ir Zac Farro) paliko grupę. Naujienas Paramore tinklalapyje paskelbė Williams, kurių pagrindų pagrindu Josh vėliau aprašė savo išvykimą iš kitos pusės savo „blogo“ įraše.

Grupė baigė įrašinėti savo ketvirtąjį albumą, kuris bus pavadintas Paramore, 2012 m. lapkričio 1 d. Tinklalapyje grupė fanams pranešė, kad albumas bus išleistas 2013 m. balandžio 9 d. 2013 m. sausio 4 d. grupė paskelbė pirmąjį singlą iš albumo „Now“, kuris bus išleistas 2013 m. sausio 22 d.

 Asmeninis gyvenimas 
Ji gyvena Našvilyje, Frankline, Tenesio valstijoje.

Williams yra krikščionė ir reguliariai diskutuoja apie savo tikėjimą muzikoje, tačiau ne kartą buvo sukritikavusi tai, ką kartais mato krikščionių bendruomenėje.

 Diskografija 
 Metai Daina Albumas 2009 „Teenagers“ Jennifer’s Body: Music from the Motion Picture

 Singlai su kitais atlikėjais 
 Metai Singlas Pozicija tope Sertifikacija(parduota kopijų) Albumas JAV AUS KAN EU VOK AIR NYD NZ ŠVEI JK 2010 „Airplanes“ (B.o. B featuring Hayley Williams) 2 2 2 2 8 2 4 1 5 1 JAV: 4× platininis
 AUS: 3× platininis
 KAN: 2× platininishttp://www.cria.ca/gold/1010_g.php 
 NZ: platininis B.o. B Presents: The Adventures of Bobby Ray

 Kiti pasirodymai 

 Metai Daina Albumas2006„Keep Dreaming Upside Down“ (October Fall featuring Hayley Williams)A Season in Hell2007„Then Came To Kill“ (The Chariot featuring Hayley Williams)The Fiancée„The Church Channel“ (Say Anything featuring Hayley Williams)In Defense of the Genre„Plea“ (Say Anything featuring Hayley Williams and Kenny Vasoli)2008„Fallen“ (Death in the Park featuring Hayley Williams)Death in the Park EP2009„Tangled Up“ (New Found Glory)Not Without A Fight„The Few That Remain“ (Set Your Goals featuring Hayley Williams)This Will Be the Death of Us 2010 „Airplanes“ (B.o. B featuring Hayley Williams) B.o. B Presents: The Adventures of Bobby Ray„Airplanes (Part II)“ (B.o. B featuring Hayley Williams & Eminem) 2011„Rainbow Connection“ (Weezer & Hayley Williams)Muppets: The Green Album 2012„Fox Dream Of The Log Flume“ (mewithoutYou featuring Hayley Williams)Ten Stories

 Apdovanojimai ir nominacijos 
 Metai Asociacija Kategorija Darbas Rezultatas 2007 Kerrang Readers' Poll 2007 Seksualiausia moteris atlikėja grupėje SaveNominuoti 2008 Kerrang Readers' Poll 2008Laimėjo Los Premios MTV Latinoamérica Premio Fashionista 2008Nominuoti 2009 Los Premios MTV Latinoamérica Premio Fashionista 2009Laimėjo Shockwaves NME Awards 2009 Seksualiausia moterisLaimėjo Kerrang Readers' Poll 2009Laimėjo 2010 Kerrang Readers' Poll 2010Laimėjo 2010 MTV Video Music Awards Metų video „Airplanes“ – B.o. B (featuring Hayley Williams)Nominuoti Geriausias vyro videoNominuoti Geriausias Hip-hop videoNominuoti Geriausias bendradarbiavimasNominuoti Teen Choice Awards Hook Up SongLaimėjo 52nd Annual Grammy Awards Geriausiai parašyta daina televizijai ar kitai medijai „Decode“ – su Josh Farro ir Taylor YorkNominuoti 2011 37th People’s Choice Awards Mėgstamiausia daina „Airplanes“ – B.o. B (featuring Hayley Williams)Nominuoti BET Awards|BET Awards 2011 Metų videoNominuoti Best CollaborationNominuoti 53rd Annual Grammy Awards Geriausias pop bendradarbiavimas ir vokalas „Airplanes, Part II“ – B.o. B (featuring Eminem ir Hayley Williams)Nominuoti

 Šaltiniai 

 Nuorodos 
 Hayley Williams profilis

Williams, Hayley